Eingabe gegen Amosis und Genossen
Material: papyrus
Place: Memphis
Categories: Eingabe
Ptolemaios an den königlichen Freund und Strategen Diodotos
Plünderung des Tempels durch Prieste
Gewalttaten
Entwurf
Διοδό[τωι] [τῶν φίλων] καὶ στρατηγῶι 
πα[ρὰ Πτολεμαίου] τοῦ Γλαυκίου Μακεδό[νος ὄ]ντος 
ἐν τῶ[ι με]γάλωι Σαραπιείωι ἐν κατοχῆι ὢν ἔτη δ[έκα], 
οὐκ ἐξεληλυθὼς τὸ παστοφόριον ἐν [ὧ]ι [ἐ]νκέκλειμ[αι] 
ἕως τῆς σήμερον. τῆι ιϛ τοῦ Θῶυθ [Π]τολεμαί[ου τοῦ] 
καθεσταμένου διὰ τοῦ ἐν τῶι Ἀνουβι[είω]ι ἀρχιφυλ[ακίτου] 
καὶ Ἀμώσιος τοῦ παρὰ τοῦ ἀρχιερέ[ως] παραλαβόντες 
φυλακίτας εἰσῆλθον εἰς τὸ ἐν τῶι [μεγάλ]ωι Σαραπ[ιε]ίωι 
Ἀσταρτιεῖον, οὗ καὶ ἐν κατοχῇ εἰμι μ[έ]χρι τῆς σήμερον, 
φάσκοντες εἶναι ἐν τῶι τόπωι ὅπλα. ἐρευνήσαν[τ]ες οὖν 
παν τὸν τόπον οὐθὲν εὗρον. ἐκπορ[ευ]ομων δὲ τῶν 
φυλακιτῶν ἐξετίναξαν ἑαυτοὺς οὐθὲν ἄτοπο[ν] ποιή
σαντες. Ἀμώσιος δὲ τοῦ παρὰ τοῦ ἀρχιερέως ἐπιστρέ
ψαντος μετὰ Ἰμούθου τοῦ  ἐπὶ τῶν παστοφόρων καὶ 
Ἁρενδώτου τοῦ Κατύτου καὶ Ἁρενδώτου τοῦ Νεκτενίβ[ι]ος 
καὶ Ἐρβελλῆτος το[ῦ] Ἁριμούθ[ο]υ [κ]αὶ Ψινχώνσιος τ[οῦ] Ἀμώσιος 
ἀκολούθου ὀψὲ τῆς ὥρας ἀπεβ[ι]άσαντό με ἐχόντων 
φανὸν καὶ σκύλαντες τὸ ἱερὸν ἐξηνέγκαντο πάντα, 
τὰ δὲ λοιπὰ παρεσφραγίσαντο καὶ τῆι ιζ τοῦ αὐτοῦ 
μηνὸς ἐπιστρέψαντες προεῒ ἐξηνέγκαντο τὰ 
λοιπὰ ὥστε καὶ τὰς τῶν πτωχῶν παραθήκας 
ἐξενέγκαι. εἰσελθόντος τινὸς τῶν πτωχῶν 
καὶ ἐπιγνόντος στάμνον αὑτοῦ, ἐν ᾧ ἐνῆσαν 
χαλκοί, ἐπελάβετο αὐτοῦ.  δὲ τοῦ 
Ἀμώσιος κατεσφραγίσατο καὶ παρέθετο αὐτὸν 
Θέωνι Παῦτος καὶ εἰσελθόντες εἰς τὸ τῆς 
θεᾶς ἄδυτον ἔσκυλαν τὸν ναὸν ὥστε καὶ κιν
δυνεῦσαι συντρῖψαι. ἐπιστρέψαντος δὲ πάλιν  
Ἁριμούθου τοῦ παρὰ τοῦ ἐπιστ[ά]του εἰσε[λ]θόντος [κ]αὶ εὑρόντος
[λεκάνην χαλκῆν οὖσαν τῆς θεᾶς][ταύτης τε ὑπʼ αὐτοῦ ἐ]ξενην[εγ]
[μένης], [πρὸς δὲ τούτοι]ς καὶ [Παβέλφεως ][δ]ὲ τοῦ Πετε
[αρενδώτου καὶ Νεκτε]νίβιος τοῦ 
[Ἰμούθου καὶ οὐ τοῦ ἀστο]χήσαντες 
[τοῦ καλῶς ἔχοντος εἰσ]ελθόν[τες] 
[ζ]ητοῦντες ἐνέχυρα εὑρόντες 
ἐξερημωμένον τὸν τόπον ὑπὸ 
τῶν προγεγραμμένων μολύβδι
να δύο εὗρον καὶ ταῦτα ἐξή
νεγκαν. πυθομένων δὲ ἡμῶν 
αὐτῶν· τίνος χάριν ἐπισπορεύεσθε ; 
ἐνεχυράζοντες ἔφησαν, Ψυλιν ὁ ἐπὶ 
τῶν παστοφόρων ἀπέσταλκεν ἡμᾶς. 
ἐξενέγκαντες τὰ δύο μολύβδινα 
παρέθεντο Κεφαλᾶτι τῶι θυρουρῶι. 
ἀξιῶ οὖν, ἐὰν φαίνηται, μὴ ὑπερ
ιδεῖν με ἠνομημένον καὶ ἐγκεκλει
μένον, ἀλλὰ συντάξαι κατα
στῆσαι ἐπὶ σὲ τὸν διασαφούμενον 
καὶ, ὡς ἂν κρίνηις, διαλαβεῖν 
περὶ αὐτοῦ ὡς καθήκει. τούτου 
δὲ γενομένου ἔσομαι τετευχὼς τῆς 
παρὰ σοῦ βοιηθείας. 
εὐτύχει.